ברוס וויליס ושותפו הם שוטרים לא יוצלחים במיוחד, שמושעים מתפקידם עקב פאשלה, נירדפים ע"י סוחרי סמים, וסובלים במקביל גם צרות מבית.
הסרט שמוגדר כקומדית פשע/ פעולה, יצא במקרה הזה פרווה: לא קומדיה - בדיחות קרש אינפנטיליות ולא מצחיקות, ומצד שני גם לא ממש סרט פעולה במיטבו.
חבל שברוס וויליס מדרדר עצמו לסרטים מטופשים כאלה.
הסרט בצרפתית. קיים לו תרגום ברשת? חיפשתי במקומות ה"רגילים" ולא מצאתי.
לא, עדיין אין תרגום עברי. אני ראיתי עם כתוביות באנגלית.
דרמה קומית בכיכובו של גורג קלוני המשמש מומחה/יועץ לצימצום תאגידים וחברות גדולות - המשמש גם כמבשר הבשורה הרעה - במקום בו הבוס חסר את הב***ם לבצע זאת .
למרות שקראתי ביקורות טובות על הסרט לא ממש התחברתי אליו ,למרות שפה ושם היו קטעים נחמדים/קומיים .
הרגיש לי שהסרט אינו ממוקד .גם פס הקול DTS HD של הסרט מהחלשים ששמעתי אי פעם .
ציון כולל :6+ .
רעייה חושדת כי בעלה בוגד בה. היא שוכרת יצאנית שתפתה את בעלה, אך לאט לאט הרעייה נקשרת לסיפורים הגרפים של היצאנית והעיניינים מתחממים.
עם ג'וליאן מור וליאם ניסן.
סרט דרמה טוב וסיפור מקורי. משחק מעולה של כל הדמויות הראשיות.
זהו אחד מהסרטים הללו שמצליחים ללא יריות, טילים, טנקים או זומבים, לשבות את הצופה ולספק עניין לאורך כל הסרט.
זהו לא Chick Flick! גם הגברים ימצאו עניין.
מותחן פסיכולגי נמוך תקציב שמראה שעם כשרון כתיבה ובימוי טוב אפשר לעשות סרט מדהים גם עם תקציב נמוך. מאוד אהבתי את הסרט על כל שלביו.
פרופסור מכובד בחברה האמריקאית השמרנית של ארה״ב בשנות השישים מאבד את בן זוגו לחיים ומתקשה להתגבר אך כלפי חוץ מתנהג כרגיל. הפיתויים בחוץ גדולים אך הוא נחוש לשים קץ לחייו.
ליום ההולדת של הבן שלי הוא רצה (בין היתר) לצפות במטריקס עם חבריו. האמת שלמרות שזה ה DVD השני שרכשתי (הראשון היה ברזיל) כבר שנים לא צפיתי בסרט הזה שהיה אחד ממקדמי המכירות החזקים ביותר לפורמט הוידאו הדיגיטלי. אז אני צופה בו שוב.
הסרט הראשון גאוני ומייצג את חוליי החברה ופילוסופיה בדרך מקורית להפליא, יחסים נצלניים, אי שקט בעודה, יחסי מרות ושליטה בחיים של עצמך - האם העתיד קבוע מראש או נתון לבחירה ועוד. כל זה במסווה של סרט הוליוודי עתידני. נפלא. אהבתי מאוד ציטוטים בסגנון טרנטינו מסרטים, ספרים,שירה, דת ופילוסופיה.
החלק השני מזכיר לי את טרמינייטור 2. הוא הופך הוליוודי יותר ומשתמש באפקטים בכדי להסוות עלילה די דלה. עדיין זה מרתק כסרט אקשן קייצי וממשיך מעט את העלילה של הקודם אך מקדם מעט מאוד את סיפור המסגרת.
ראיתי אותו לפני שנה ומשהו וחוץ מהסצינות הידועות בשבי, צר לי לומר שהוא שיעמום מחץ וארוך מדיי.
השומרים - הגרסא הסופר דופר מורחבת עם פיצפוצים!
קיבלתי במתנה עותק בלוריי של הסרט (ידוע גם בשמו האמריקאי Watchmen: The Ultimate Cut). אני לא אכתוב ביקורת על הבלוריי עצמו כי ראיתי מעט מאוד בלוריי (חוץ ממנו יש לי רק את הנפילה, שהוא סרט מדהים אבל לא ממש מנצל את פורמט הבלוריי היטב, את בלייד ראנר שבאמת נראה שונה מכל גרסה שראיתי עד עכשיו, ואת המבוך של פן שעדיין לא ראיתי כי גם אותו קיבלתי במתנה), אבל על הסרט כסרט יש לי מה לומר.
כבר הגרסה הקולנועית הייתה בעיני אחד מסרטי הקומיקס הטובים שראיתי אי פעם, אם לא הטוב ביותר (כן, זה כולל את האביר האפל). נכון, אין שם אף אחד שנותן משחק כמו של הית' לדג'ר בתפקיד הג'וקר, אבל משאר הבחינות הוא עולה עליו. הוא מבוסס על קומיקס טוב יותר (למעשה, המבוסס על הקומיקס הכי טוב, לפחות בתחום הסופר גיבורים), הוא נאמן למקור בצורה כמעט מוחלטת ובמקומות שבהם הוא לא נאמן, הוא מצליח לשפר את המקור, שהיה מעולה לזמנו אבל לא היה עומד במבחן הזמן כעבור 25 שנה. אמנם יש בו כמה בעיות - סצינות הקרב בסגנון מטריקס לא מי יודע מה מתאימות כשמכירים את המקור, אבל אני לא חושב שהן פוגעות פגיעה משמעותית בסרט. יש גם כמה שחקנים שיכלו לעשות עבודה טובה יותר, אבל לא מדובר במשחק מחפיר (כמו שהיה קורה אם היו מלהקים את קיאנו ריבס לתפקיד מנהטן - היו שמועות בנושא. בסוף ליהקו את בילי קרדופ, שהוא שחקן שאני מאוד אוהב, אז הבעיה נפתרה), כך שזה ממש לא נורא, ובינינו - גם באביר האפל לא כל השחקנים מדהימים.
אחד הדברים שמופיעים בקומיקס המקורי ולא עברו לגרסה הקולנועית הוא "Tales of the Black Freighter" - קומיקס שאחת הדמויות קוראת, והסיפור בו מקביל לסיפור של הסרט. מה שכן נעשה עם הקומיקס הזה הוא סרט אנימציה באורך כחצי שעה שהופץ במקביל להפצת הסרט המקורי בדיוידי ובלוריי.
הגרסה שבה צפיתי היא למעשה גרסת הבמאי, שכוללת מספר סצינות שלא הופיעו בגרסה הקולנועית, כולל סצינה אחת שהיא לא פחות ממופתית (הסצינה האחרונה בהשתתפותו של הוליס מייסון, אם זה אומר לכם משהו) שלתוכה שולב במקומות הנכונים סרט האנימציה שהזכרתי למעלה. התוצאה היא החוויה השלמה ביותר של העברת הקומיקס לקולנוע שניתן להשיג (יש עוד סצינות חסרות, אבל הן קשורות בחלק בעלילה שעבר שינוי, ולכן לא ניתן היה לכלול אותן). הסרט באורך שלוש וחצי שעות, אבל ממש לא הרגשתי את הזמן שעובר. סצינות שריגשו אותי בקולנוע עדיין ריגשו אותי גם בבית והסצינות החדשות הוסיפו המון. למי שאהב את הסרט המקורי, ובמיוחד למי שאהב אותו וגם קרא את הקומיקס - מדובר בסרט חובה.
מדובר בסרט פעולה קליל מאוד , קטעי האקשן בינוניים , כלומר לא משהו שיגרום לכם ל ואוווו..
לפי דעתי , גם המשחק של רוב השחקנים לא משהו.
בקיצור לא סרט שתזכרו אחרי יום.
שלא דורש הפעלת תא אפור אחד במוח.
זוג צלמי חדשות נשלחים לעבודה בארץ עויינת. רק אחד מהם חוזר כאשר הוא בהלם מהקרב. המשפחה ממנה לו מישהו שיעזור לו להתגבר ולאט לאט הזכרונות חוזרים לגבי חברו שלא חזר עימו.
סרט דרמה איטי ולא מעניין במיוחד.
האם הסרט הוא גם לילדים, אם כן מאיזה גיל מומלץ?
אכן, ALICE מתאים לילדים, הוא לא נורא מפחיד. יש לו כמה קטעים די מעוותים (כראוי לחזון של ברטון) אבל לדעתי מגיל 6 אפשר בהחלט לצפות.
הוא אולי מתאים לילדים אבל אני לא חושב שיש הרבה ילדים שיהנו ממנו.